cyanic-selkie/wikianc huggingface dataset:
আশরাফ মাহমুদ লিঙ্কন
দলগতভাবে, লিঙ্কন এপর্যন্ত ৪টি শিরোপা জয়লাভ করেছেন, যার মধ্যে ২টি ঢাকা আবাহনীর হয়ে এবং ২টি শেখ জামালের হয়ে জয়লাভ করেছেন।
প্রারম্ভিক জীবন
আশরাফ মাহমুদ লিঙ্কন ১৯৯০ সালের ৬ই জুন তারিখে বাংলাদেশ জন্মগ্রহণ করেছেন।
সংযুক্ত গাড়ি
একটি সংযুক্ত গাড়ি হল এমন একটি গাড়ি যা গাড়ির বাইরের অন্যান্য সিস্টেমের (ল্যান) সাথে দ্বিপাক্ষিকভাবে যোগাযোগ করতে পারে। এটি গাড়িকে ইন্টারনেট অ্যাক্সেস ভাগ করতে দেয় এবং ফলে ডেটা ও, গাড়ির অভ্যন্তরে এবং বাইরে উভয় ডিভাইসের সাথে ভাগ করতে দেয়। নিরাপত্তা-কেন্দ্রিক অ্যাপ্লিকেশনগুলির জন্য, এটি প্রত্যাশা করা হয় যে, গাড়িগুলি এফসিসি-অনুমোদিত 5.9 গিগাহার্জ ব্যান্ড পরিচালিত ডেডিকেটেড স্বল্প-পরিসীমা যোগাযোগ (ডিএসআরসি) রেডিওগুলি ব্যবহার করেও খুব কম বিলম্বের সাথে সংযুক্ত হবে ।
মার্কিন যুক্তরাষ্ট্র ও ইইউ উভয় সিনারিওই 5.9 গিগাহার্টজ যোগাযোগের দিকে মনোনিবেশ করে, তবে ইউরোপীয় ইউনিয়নের সিনারিও মার্কিন সিনারিওর তুলনায় হাইব্রিড যোগাযোগ (প্রস্তাবিত সিএলএম পদ্ধতির মাধ্যমে) ব্যবহারের দিকে আরও সুবিধাজনক পথে রয়েছে। এই হিসাবে, ইইউ সিনারিও আরও সংহত এবং স্কেলযোগ্য হিসাবে বিবেচ্য।
সংযুক্ত গাড়ির ইতিহাস, ১৯৯৬ – বর্তমান
প্রথমে, অনস্টার কেবল ভয়েস দিয়ে কাজ করত, তবে যখন সেলুলার সিস্টেমগুলি ডেটা যুক্ত করল সিস্টেমটি তখন জিপিএসের অবস্থানটি কল সেন্টারে প্রেরণ করতে সক্ষম হয়। অনস্টারের সাফল্যের পরে, অনেক অটোমেকার একই ধরনের সুরক্ষা কর্মসূচি অনুসরণ করে যা সাধারণত একটি নতুন গাড়ির জন্য একটি ফ্রি ট্রায়াল হিসেবে আসে এবং তারপরে ট্রায়ালটি শেষ হওয়ার পরে একটি পেইড সাবস্ক্রিপশনের অধীনে যায়।
রিমোট ডায়াগনস্টিকস 2001 সালে চালু হয়েছিল। 2003 এর মধ্যে সংযুক্ত গাড়ি সেবাগুলোর মধ্যে যানবাহন স্বাস্থ্য সংক্রান্ত প্রতিবেদন, টার্ন-বাই-টার্ন ডিরেকশন এবং একটি নেটওয়ার্ক অ্যাক্সেস ডিভাইস অন্তর্ভুক্ত হয়। 2007-এ কেবলমাত্র-ডেটা টেলিম্যাটিক্স প্রদান করা হয়।
অডি হল প্রথম অটো প্রস্তুতকারক যারা 4G এলটিই ওয়াই-ফাই হটস্পটস অ্যাক্সেস সরবরাহ করেছিল 2014 এর গ্রীষ্মে এবং 4G এলটিইয়ের প্রথম জনমোতায়েন করেছিল জেনারেল মোটরস।
2015 এর মধ্যে অনস্টার গ্রাহকদের কাছ থেকে 1 বিলিয়ন অনুরোধ প্রক্রিয়া করে।
এএ পিএলসি (যা পূর্বে অটোমোবাইল অ্যাসোসিয়েশন নামে পরিচিত ছিল) কার জিনি চালু করে, এটি যুক্তরাজ্যের সংযুক্ত গাড়ি প্রযুক্তির প্রথম টুকরো যা সরাসরি একটি ব্রেকডাউন সার্ভিসে সংযোগ স্থাপন করে, কেবল গাড়ির স্বাস্থ্যের সাথে সম্পর্কিত সমস্যার সতর্কতাই নয়, গ্রাহকদের কাছে ফোন কল দিয়ে সরাসরি হস্তক্ষেপ করে তাদের ব্রেকডাউন রোধে সহায়তা করে।
2017 সালে, ইউরোপীয় প্রযুক্তি স্টার্ট-আপ স্ট্রেশিও অটোমোটিভ 10,000 টিরও বেশি যানবাহনে আনুমানিক বুদ্ধিমত্তা সরবরাহ করে বহর অপারেটরগুলিকে তাদের যানবাহনকে আরও ভাল পরিচালনা ও রক্ষণাবেক্ষণ করতে সক্ষম করে তোলে।
২০২০ সালে, পিটস্টপ কানেক্ট, আনুমানিক রক্ষণাবেক্ষণ প্রযুক্তির এক নেতা, সেন্সাটা টেকনোলজিসের সাথে, যারা সংবেদন সমাধানের ক্ষেত্রে বিশ্ব নেতা, কৌশলগত অংশীদারত্বের ঘোষণা দেয় । এই অংশীদারত্ব বিশ্বজুড়ে যানবাহনগুলির পূর্বাভাস সুবিধা নিতে ডাউনটাইম 25% কমিয়ে আনতে সক্ষম করে।
সংযোগের ধরন
5 ভাবে একটি গাড়ি তার পরিপার্শ্বের সাথে যুক্ত হয়ে তাদের সাথে যোগাযোগ করতে পারেঃ
দি অক্সফোর্ড কমপ্যানিয়ন টু আমেরিকান লিটারেচার
দি অক্সফোর্ড কমপ্যানিয়ন টু আমেরিকান লিটারেচার (ইংরেজি: The Oxford Companion to American Literature) হল অক্সফোর্ড কমপ্যানিয়ন সিরিজের অন্তর্ভুক্ত একটি বই। জেমস ডি. হার্টের লেখা এই বইটির প্রথম সংস্করণ ১৯৪১ সালে অক্সফোর্ড ও নিউ ইয়র্কের অক্সফোর্ড ইউনিভার্সিটি প্রেস থেকে প্রকাশিত হয়। ১৯৪৮, ১৯৫৬ ও ১৯৬৫ সালে বইটির দ্বিতীয়, তৃতীয় ও চতুর্থ সংস্করণ প্রকাশিত হয়েছিল। ১৯৮৩ সালে প্রকাশিত পঞ্চম সংশোধিত সংস্করণে (ISBN 0195030745) ফিলিপ ডব্লিউ লেইনিংগারের কয়েকটি নিবন্ধ যুক্ত হয়। ১৯৮৬ সালে এই বইটির পঞ্চম সংস্করণের সংক্ষিপ্ত সংস্করণ জেমস ডি. হার্টের দ্য কনসাইস অক্সফোর্ড কমপ্যানিয়ন টু আমেরিকান লিটারেচার প্রকাশিত হয়। ১৯৯৬ সালের ১২ অক্টোবর প্রকাশিত মূল বইটির ষষ্ঠ সংশোধিত সংস্করণেও (ISBN 0195065484) ফিলিপ ডব্লিউ. লেইনিংগারের কয়েকটি নিবন্ধ যুক্ত হয়েছিল।
হোয়াকিন কোরেয়া
কার্লোস হোয়াকিন কোরেয়া (Joaquín Correa, ; জন্ম: ১৩ আগস্ট ১৯৯৪; হোয়াকিন কোরেয়া নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব লাৎসিয়ো এবং আর্জেন্টিনা জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলে থাকেন।
আর্জেন্টিনীয় ফুটবল ক্লাব রিভার প্লেতের যুব পর্যায়ের হয়ে খেলার মাধ্যমে কোরেয়া ফুটবল জগতে প্রবেশ করেন এবং পরবর্তীতে রেনাতো চেসারিনি এবং এস্তুদিয়ান্তেসের যুব দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১১–১২ মৌসুমে, আর্জেন্টিনীয় ক্লাব এস্তুদিয়ান্তেসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি প্রায় ৪ মৌসুম অতিবাহিত করেছেন; এস্তুদিয়ান্তেসের হয়ে তিনি ৫৩ ম্যাচে ৩টি গোল করেছেন। অতঃপর ২০১৪–১৫ মৌসুমে তিনি প্রায় ৮ মিলিয়ন ইউরোর বিনিময়ে ইতালীয় ক্লাব সাম্পদোরিয়ায় যোগদান করেন। সাম্পদোরিয়ায় প্রায় ২ মৌসুম অতিবাহিত করার পর প্রায় ১৮ মিলিয়ন ইউরোর বিনিময়ে স্পেনীয় ক্লাব সেভিয়ার সাথে একটি চুক্তি স্বাক্ষর করেন, যেখানে তিনি সকল প্রতিযোগিতায় ৭৩ ম্যাচে ১৫টি গোল করেছেন। সম্প্রতি ২০১৮–১৯ মৌসুমে, তিনি প্রায় ১৫ মিলিয়ন ইউরোর বিনিময়ে সেভিয়া হতে ইতালীয় ক্লাব লাৎসিয়োয় যোগদান করেছেন।
২০১৭ সালে, আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ৫ ম্যাচে একাধিক গোল করেছেন।
দলগতভাবে, কোরেয়া এপর্যন্ত ৩টি শিরোপা জয়লাভ করেছেন, যার মধ্যে ১টি আর্জেন্টিনার হয়ে এবং ২টি লাৎসিয়োর হয়ে জয়লাভ করেছেন।
ভারত এক খোঁজ
ভারত এক খোঁজ হল জওহরলাল নেহরুর দ্য ডিসকভারি অফ ইন্ডিয়া (১৯৪৬) গ্রন্থ অবলম্বনে নির্মিত ভারতীয় ঐতিহাসিক নাটক যাতে ভারতের ৫০০০ বছরের ইতিহাসকে শুরু থেকে ১৯৪৭ সালে ব্রিটিশদের থেকে স্বাধীনতার সময় পর্যন্ত তুলে ধরা হয়েছে। এই নাটকটির নির্মাতা, রচয়িতা ও পরিচালক হলেন শ্যাম বেনেগাল ও চিত্রগ্রাহক হলেন ভি. কে. মুরথি, যা ১৯৮৮ সালে ভারতের রাষ্ট্রীয় টেলিভিশন চ্যানেল দূরদর্শনের জন্য নির্মাণ করা হয়। নাটকটির সংলাপের সহ-লেখক ছিলেন শামা জাইদি। এতে অভিনয় করেছেন ওম পুরি, রোশান শেঠ, টম আল্টার ও সদাশিব অম্রপুরকর সহ আরও অনেকে। জওহরলাল নেহরু চরিত্রে অভিনয় করেছেন রোশান শেঠ, এবং একই ভূমিকায় তিনি অস্কার-জয়ী চলচ্চিত্র গান্ধী তেও অভিনয় করেছেন।
প্রোডাকশন ডিজাইনার নিতিশ রায় তার সহযোগী সামির চন্দ ও নিতিন দেসাইকে সাথে নিয়ে ১৪৪টি সেট নির্মাণ করেন।
সম্প্রচার
৫৩ পর্বের এই ধারাবাহিকটি ১৯৮৮ সালের নভেম্বরে নেহরুর জন্মদিনের সময়ে সম্প্রচার শুরু করা হয়। ডিডি ভারতীতে ২৭শে মে ২০১৩ তারিখে জওহরলাল নেহরুর ৪৯তম মৃত্যুবার্ষিকী উপলক্ষে পুনঃসম্প্রচার করা হয়।
বণ্ডলুর
বণ্ডলুর দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি ঘনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত একটি জনগণনা নগর৷ এটি চেন্নাইয়ের দক্ষিণ-পশ্চিমে অবস্থিত বৃহচ্চেন্নাইয়ের একটি এলাকা৷ এটি চেন্নাইয়ের দক্ষিণৈর দ্বারগুলির অন্যতম৷ এখানে রয়েছে বেশ কিছু দুর্লভ দুষ্প্রাপ্য প্রজাতির বন্য ও প্রাণিজ সম্পদবহুল অরিঙ্গর আন্না চিড়িয়াখানা৷ চেন্নাই শহরতলি রেলওয়ে সংযোগের অন্তর্গত বণ্ডলুর রেলওয়ে স্টেশনটি এখানে অবস্থিত৷
জনসংখ্যার উপাত্ত
২০১১ খ্রিস্টাব্দে ভারতের জনগণনা অনুসারে বণ্ডলুর শহরের মোট জনসংখ্যা ছিল ১৬,৮৫২ জন যার মধ্যে পুরুষ ৮,৪১০ জন এবং নারী ৮,৪৪২ জন। অর্থাৎ এই শহরে প্রতি হাজার পুরুষে ১,০০৪ জন নারীর বসবাস। মোট পরিবার সংখ্যা ৪,৩৮৪ টি। ছয় বছর অনূর্ধ্ব শিশুর সংখ্যা ১,৮৩৮ যা মোট জনসংখ্যার ১০.৯১ শতাংশ। শহরটির মোট সাক্ষরতার হার ৯০.৭১ শতাংশ যেখানে পুরুষ সাক্ষরতার হার ৯৫.১৬ শতাংশ এবং নারী সাক্ষরতার হার ৮৬.২৯ শতাংশ।
মহিলা সৈনিক শাখা
মহিলা সৈন্য শাখা (English: Women's Army Corps বা সংক্ষেপে WAC) মার্কিন যুক্তরাষ্ট্র সেনাবাহিনীর মূলত দ্বিতীয় বিশ্বযুদ্ধের নারীদের সেনা শাখা ছিলো। এই শাখাটি যুক্তরাষ্ট্র সেনাবাহিনীর একটি সাহায্যকারী প্রতিষ্ঠান হিসেবে গড়ে তোলা হয়েছিলো ১৯৪২ সালের মে মাসের ১৫ তারিখে; ১৯৪৩ সালের ১ জুলাই এই শাখাটি মার্কিন সেনাবাহিনীর নিয়মিত সৈন্যদলের অন্তর্ভুক্ত হয়ে যায়; নারীদের সেনাদল পুরুষ সেনাদলের সাথে ছিলোনা কিন্তু ১৯৭৮ সালে এই সেনাদলটি ভেঙে দেওয়া হয় এবং মার্কিন সেনাবাহিনীর উর্ধ্বতন কর্তৃপক্ষের আদেশ অনুযায়ী কর্মরত নারী সৈন্যরা পুরুষদের সেনা ইউনিটগুলোতে মিশ্রিত হয়ে যায়। দ্বিতীয় বিশ্বযুদ্ধ ছাড়াও মহিলা সৈনিক শাখার সদস্যরা কোরীয় যুদ্ধ এবং ভিয়েতনাম যুদ্ধেও স্বল্প পরিমাণে অংশ নিয়েছিলো।
বণ্ডলুর
অবস্থান
বণ্ডলুরের উত্তর দিকে মুড়িশূর, উত্তর-পূর্ব দিকে পেরুঙ্গলতুর, পূর্ব দিকে আইয়েনচেরি, দক্ষিণ দিকে চেঙ্গলপট্টু ও পশ্চিম দিকে রয়েছে মণ্ণিবক্কম।
মহিলা সৈনিক শাখা
ইতিহাস
মার্কিন যুক্তরাষ্ট্র সেনাবাহিনীতে মহিলা সেনাদল গঠনের পরিকল্পনা করেছিলেন লেফটেন্যান্ট কর্নেল গিলমান সি. মাজেট, যদিও তার সকল পরিকল্পনা ভেস্তে গিয়েছিলো; তিনি আশা করেছিলেন মাত্র ১১,০০০ সদস্যের একটি সেনাদল। প্রতিরক্ষা মন্ত্রণালয়ের সমর্থন ছাড়া; এডিথ নোউর্স রজার্স নামের একজন নারী সংসদ সদস্য নারীদের সৈন্যদল গঠনের জোরালো প্রস্তাব তুলে ধরেছিলেন ১৯৪১ সালের ২৮ মে তারিখে। মহিলা সাংসদের কথা গুরুত্ব সহকারে নেওয়া হয়নি প্রথমে এবং ইতোমধ্যেই মার্কিন সেনাবাহিনী দ্বিতীয় বিশ্বযুদ্ধে যোগ দিয়ে ফেলেছিলো। মার্কিন সংসদ ১৯৪১ সালের ১৪ মে একটি আইন পাশ করে যে নারীদেরকে সেনাবাহিনীতে নেওয়া হবে এবং এটা কার্যকর হয় ঠিক এক বছর পরে অর্থাৎ ১৯৪২ সালের ১৪ মে। মার্কিন রাষ্ট্রপতি ফ্রাঙ্কলিন ডি. রুজভেল্ট নারীদের সেনাবাহিনীতে নিয়োগ প্রদানের অনুমতি দেন, এবং প্রথম বছরে ২৫,০০০ নারীকে মার্কিন সেনাবাহিনীতে ঢোকানোর লক্ষ্য নির্ধারণ করেন, পরে প্রতিরক্ষা মন্ত্রী হেনরি এল. স্টিমসন ১,৫০,০০০ নারীকে সৈনিক হিসেবে নিয়োগ দেবার পরিকল্পনা করেন।
বণ্ডলুর
পরিবহন
বণ্ডলুর বৃহত্তর চেন্নাই শহরাঞ্চলের অন্তর্গত এবং তাম্বরম শহর থেকে ৬ কিলোমিটার দক্ষিণে অবস্থিত একটি ঘনবসতিপূর্ণ শহর৷ পার্শ্ববর্তী নগর পঞ্চায়েতগুলির মধ্যে রয়েছে পীর্কনকরনাই, পেরুঙ্গলতুর, মণ্ণিবক্কম ও মুড়িশূর জনগণনা নগর৷
সড়ক
এই শহরটি বণ্ডলুর-কেলমবক্কম সড়ক, গ্র্যান্ড সাদার্ন ট্রাঙ্ক রোড ও পুরাতন মহাবলীপুরম সড়কের সংযোগস্থলে অবস্থিত৷ চেন্নাই নগরোন্নয়ন কর্তৃপক্ষের পরিধি বরাবর বিস্তৃত বণ্ডলুর-মিঞ্জুর আউটার রিং রোড নগরোন্নয়ন দপ্তরের একটি গুরুত্বপূর্ণ সড়ক৷ ২০১২ খ্রিস্টাব্দের জানুয়ারি মাসে বণ্ডলুর উড়ালপুলটি উদ্বোধন করা হয়, যা রেলস্টেশনের পূর্ব ও পশ্চিম প্রান্তকে যানজটহীনভাবে যুক্ত করে৷ এটি রঙ্গরাজাপুরমের উড়ালপুলটির মতোই ধনুরাকৃতির নকশাবিশিষ্ট৷ আউটার রিং রোডকে কেন্দ্র করে একটি স্যাটেলাইট কমারশিয়াল কোরিডর তৈরির পরিকল্পনা রয়েছে৷
মহিলা সৈনিক শাখা
ইতিহাস
তৎকালীন মার্কিন সেনাপ্রধান জেনারেল জর্জ মার্শাল নারীদেরকে কীভাবে নিয়োগ দেয়া হবে এই দিকে মনোনিবেশ করেন, প্রাথমিকভাবে নারীদেরকে ব্রিটিশ সেনাবাহিনীর মতো করে নিয়োগ দেবার কথা ভাবা হয়; ব্রিটিশ সেনাবাহিনীতে প্রথম বিশ্বযুদ্ধে নারীরা সৈনিক হিসেবে কাজ করেছিলো। মহিলা সৈন্যরা প্রাথমিক ভাবে সেবিকা (নার্স) হিসেবে নিয়োগ পাচ্ছিলেন। ১৯৪২ সালে প্রথমবারের মতো নারীরা ডি মোয়েন, আইওয়ার একটি প্রশিক্ষণ কেন্দ্রে মৌলিক সামরিক প্রশিক্ষণ শুরু করেন। প্রথম দিনে তাদের সাক্ষাৎকার নেওয়া হয়, স্বাস্থ্য পরীক্ষা করা হয় এবং সামরিক পোশাক পরিধানের জন্য উপযুক্ত কিনা তা যাচাই করা হয়।
বণ্ডলুর
সড়ক
কোয়মবেড়ুতে ২০০২ খ্রিস্টাব্দে উদ্বোধিত চেন্নাই শহরতলি বাস টার্মিনাসটি এশিয়ার বৃহত্তম বলে মনে করা হয়, যদিও এর তাত্ত্বিক প্রমাণ নেই৷ এতদ্ব্যতীত চেন্নাই নগরোন্নয়ন কর্তৃপক্ষ বণ্ডলুরে নতুন বাস টার্মিনাস তৈরির জন্য ৬৫ একর জমি নির্ধারিত করেছে৷ কোয়মবেড়ু বাস টার্মিনাসের তুলনায় এর আকার দ্বিগুণ হওয়ার ফলে পরিষেবা যথেষ্ট সুষম হবে বলে আশা৷ এখান থেকে মূলত চেন্নাই শহরতলির দক্ষিণের বাস পরিষেবাগুলি নিয়ন্ত্রণ করা হবে বলে ঠিক করা হয়েছে৷
রেল
শহরের নিকটবর্তী রেলওয়ে স্টেশনটি হলো চেন্নাই শহরতলি রেলওয়ে সংযোগপথের বণ্ডলুর রেলওয়ে স্টেশন৷ প্রস্তাবিত চেন্নাই মনোরেল পথের বণ্ডলুর-পুড়ল ও বণ্ডলুর-বেলাচেরি সংযোগদুটি এই শহরের ওপর দিয়ে দীর্ঘায়িত হবে বলে পরিকল্পনা রয়েছে৷
মহিলা সৈনিক শাখা
ইতিহাস
তিনটি বিশেষ কাজে মহিলাদেরকে প্রাথমিক ভাবে নেওয়া হয় - টেলিফোন অপারেটর, মিস্ত্রি এবং পাচকের কাজে। পরে পোস্টাল ক্লার্ক, ড্রাইভার, স্টেনোগ্রাফার এবং ক্লার্ক টাইপিস্ট হিসেবে নারীদেরকে নেওয়া শুরু হয়। ক্ষুদ্রাস্ত্র এবং ভারী অস্ত্র মেরামতের কাজেও নারীদেরকে নেওয়া শুরু হয়।
সেনাবাহিনীর চাকরি নিয়োগ বিজ্ঞপ্তিতে লেখা থাকতো যে, "আপনারই চাকরিঃ পুরুষদের মতো আপনিও সৈনিক হউন"। তখন দ্বিতীয় বিশ্বযুদ্ধ চলছিলো, মার্কিন সেনাবাহিনীতে নারী নিয়োগ ছিলো এই প্রথম। "ইউ মাস্ট বি ফিট" শিরোনামের একটি শারীরিক প্রশিক্ষণ ম্যানুয়াল (ছোটো গ্রন্থ) ১৯৪৩ সালের জুলাই মাসে প্রতিরক্ষা মন্ত্রণালয় দ্বারা প্রকাশিত হয়েছিলো, যার লক্ষ্য ছিল শীর্ষ শারীরিক মানের নারী সৈনিক প্রার্থী পাওয়া। চাকরি নিয়োগের বিজ্ঞাপনে লেখা থাকতো যে, নারীদেরকে অবশ্যই সামরিক প্রশিক্ষণের জন্য মানসিক এবং শারীরিক ভাবে শক্ত থাকতে হবে, শারীরিক প্রশিক্ষণ পুরুষদের মতোই হচ্ছিলো এবং পুরুষদের অনুরূপ প্যান্টশার্ট সহ ঘাঘরা প্রদান করা হয়। সামরিক বাহিনীর নিজস্ব রীতিতে নারীদের পোশাক-আশাক (ঘাঘরা) তৈরি করা হয়; মাথার চুল কাটার নিয়মও মার্কিন সেনাবাহিনীর নিজস্ব রীতি অনুযায়ী তৈরি করা হয়।
দ্বিতীয় বিশ্বযুদ্ধে ১৯৩৯ সাল থেকে ১৯৪৫ সাল পর্যন্ত মার্কিন সেনাবাহিনীর মোট দশ লাখ সৈন্যের মধ্যে নারীদের সংখ্যা ছিলো প্রায় ১,৫০,০০০ জন। মার্কিন সামরিক বাহিনীর ইতিহাসে এইসব নারীরাই ছিলো প্রথম যারা যুদ্ধে সৈনিক হিসেবে যোগ দিয়েছিলো।
নারী সৈন্য নিয়োগ বিরোধী প্রচারণা
১৯৪৩ সালে একটি অভিযোগ ওঠে যে নারীদেরকে সেনাবাহিনীতে সৈন্য হিসেবে নিয়োগ প্রদান করা উচিৎ নয়; এটা অনৈতিক একটা কাজ। বহু পুরুষ সৈন্য নারীদেরকে সৈন্য হিসেবে নেবার বিরোধিতা করতেন কারণ তারা বিশ্বাস করতেন যে, নারীরা সৈনিক হিসেবে মানানসই নয়, তাছাড়া এরকমও চিন্তা করা হয় যে, বহু পুরুষ সৈন্য নারীদের সঙ্গে যৌনক্রিয়ায় জড়িয়ে পড়তে পারে এবং নারীরা নারীদের সঙ্গে একই সেনাছাউনীতে থেকে সমকামী সম্পর্কে জড়িয়ে পড়তে পারে - এইগুলো সেনাবাহিনীর জন্য খুবই অপমানজনক এবং শৃঙ্খলা বহির্ভূত কর্ম যা যুদ্ধে পরাজয় ডেকে আনতে পারে। এছাড়া একটি গুজব ছড়িয়ে পড়ে যে, সাধারণ মার্কিন নারী সৈন্যরা সেনাবাহিনীতে যৌন সেবিকা হিসেবে যোগ দিচ্ছেন যে নারী সৈনিকরা আসলে নাকি সত্যিকারের সৈনিক নন তারা পুরুষ সৈনিকদের প্রমোদবালা হিসেবে সেনাবাহিনীতে নাকি ঢুকছে। গুজব গুলো মিথ্যে বলে উড়িয়ে সেনাবাহিনীর সদর দপ্তর থেকে কয়েকটি বিজ্ঞপ্তি দৈনিক সংবাদ পত্রগুলোতে প্রকাশিত হচ্ছিলো এবং সাধারণ মানুষদেরকে কোনো গুজবে কান না দেবার আহ্বান জানানো হয়েছিলো।
নারী সৈন্যদের বিরুদ্ধে চালিত মিথ্যে এবং নেতিবাচক কথাগুলোর প্রত্যেকটার জবাব দিচ্ছিলো সামরিক কর্তৃপক্ষ, যদিও অনেকেই সংবাদপত্রের মিথ্যে কথায় কান দিচ্ছিলেন। নারী সৈন্যদের নিয়ে কথাবার্তা সাধারণ মানুষদের আলোচনার কেন্দ্রবিন্দুতে চলে এসেছিলো। ডনেল এবং অন্যান্য অসৎ সাংবাদিকদের বানানো কথাগুলো অনেক প্রভাব ফেলতে সক্ষম হয়েছিলো তৎকালীন মার্কিন সমাজে। কিন্তু তাও নারী সৈনিক নিয়োগ প্রক্রিয়া থেমে থাকেনি এবং বেশ ভালো ভাবেই চলেছিলো।
নারীদের গায়ের রঙ
কৃষ্ণ বর্ণের নারীদেরকে সেনাবাহিনীতে নিয়োগ দেওয়া হতোনা এবং হলেও সেটা অনেক কম ছিলো আর মার্কিন নৌবাহিনীতে কৃষ্ণ নারীরা যোগদানের সুযোগই পেতেননা। কৃষ্ণ বর্ণের নারী সেনারা অনেক বৈষম্যের শিকার হতেন, তাদের পদোন্নতি কম দেওয়া হতো; শ্বেতাঙ্গ নারীরা কোনো ধরনের বৈষম্যের শিকার হতেননা। শুরুতে কৃষ্ণ বর্ণীদের এতোই বৈষম্য করা হতো যে তাদেরকে শ্বেতাঙ্গ নারীদের সঙ্গে প্রশিক্ষণ নিতে দেওয়া হতোনা। মার্কিন সেনা কর্তৃপক্ষ ১০ শতাংশ কৃষ্ণ নারী নিতে চাইলেও পরে তা কমিয়ে মাত্র ৫ শতাংশে নিয়ে আসে।
গুণগৌরব
দ্বিতীয় বিশ্বযুদ্ধ চলাকালে মার্কিন সেনাবাহিনীতে ডগলাস ম্যাকআর্থার নামের একজন জেনারেল ছিলেন, তিনি নারী সৈন্যদের অনেক প্রশংসা করতেন, তিনি বলতেন, আমাদের নারী সেনারা অনেক মন দিয়ে কাজ করে। অনেক সেনাপতিই আরো নারী সৈন্য নিয়োগের ব্যাপারে ব্যাকুল ছিলেন, তারা চাচ্ছিলেন মার্কিন সমাজে নারীদের সত্যিকারের ক্ষমতায়ন আসুক। জেনারেল এবং পরে রাষ্ট্রপতি ডোয়াইট ডি. আইজেনহাওয়ার যুদ্ধে নারীদের অবদানের অনেক প্রশংসা করেছিলেন।
একই সময়ে মার্কিন সামরিক বাহিনীর নৌ শাখা অর্থাৎ মার্কিন নৌবাহিনীতেও যুদ্ধ জাহাজে নারী নাবিক ওঠানোর কাজ শুরু হয়ে গিয়েছিলো, নৌবাহিনীর নারীদেরকে ওয়েভস বলা হতো; যুক্তরাষ্ট্র মেরিন কোর-এ নারীদের কম নেওয়া হয়েছিলো যদিও। মার্কিন সমাজ নাকি তখন নারীদেরকে সৈন্য হিসেবে মেনে নিতে প্রস্তুত ছিলোনা এমনটাই দাবি করেন মার্কিন ইতিহাসবেত্তা ডি'এন ক্যাম্পবেলঃ
ম্যানহাটন প্রকল্প
১৯৪৩ সালের শুরুর দিকে নারী সৈন্যদেরকে সেনা প্রকৌশল শাখায় নেওয়া হয়। মাত্র ৪২২ জন নারী শুরুতে সেনা হিসেবে এই শাখাতে নিয়োগ পেয়েছিলেন। মেজর জেনারেল লেসলি আর. গ্রোভস ছিলেন একজন ঊর্ধ্বতন প্রকৌশল সেনাপতি; তিনি নারীদের দক্ষতাপূর্ণ অবদানের কথা বলেছিলেন এভাবে যে, নারীরা সৈন্যরা পুরুষ সৈন্যদের চেয়ে কোনো অংশে কম ছিলোনা।
নারীদেরকে কর্মকর্তা পদবীতেও খুবই দ্রুত নেওয়া শুরু হয়; নারীদেরকে পুরুষ কর্মকর্তাদের মতো সামরিক একাডেমীতে না হলেও অফিসার ক্যান্ডিডেট স্কুলে ঢোকার সুযোগ দেওয়া হতো।
নারী সেনারা অনেক সামরিক পদক অর্জন করেছিলো তাদের যুদ্ধে অবদানের জন্য; মহিলা সৈন্যরা রাষ্ট্রপতির কাছ থেকেও বিশেষ সম্মাননা পেয়েছিলো।
নারীদের সেনাদল ভেঙে দেওয়া হলো
১৯৭৮ সালে মহিলা সৈন্য শাখা ভেঙে দিয়ে কর্মরত নারী সেনা সদস্যদেরকে পুরুষদের ইউনিটগুলোতে একীভূত করে দেওয়া হয়। তখন থেকে নারীরা পুরুষদের সঙ্গে একই সেনা ব্যারাকে থাকার নির্দেশ সহ পুরুষদের সঙ্গে সামরিক ড্রিল করার নির্দেশ পাচ্ছিলো যেটা আগে ছিলোনা এবং পুরুষদের সঙ্গে একই ব্যারাকে ঘুমানোর ব্যবস্থা করা দেওয়া হয়, নারী সেনাদের পদবি এবং বেতন হুবহু পুরুষদের মতো করে দেওয়া হয়; লেস এসপিন ছিলেন তখন প্রতিরক্ষামন্ত্রী এবং তিনি এসব নির্দেশ দিয়েছিলেন যে নারী সেনাদের সঙ্গে পুরুষ সেনাদের যেনো কোনো ধরনের বৈষম্য না করা হয়। ২০০৫ সালে জ্যা পেইস নামের একজন নারী ওয়ারেন্ট অফিসার পদবিতে সেনাবাহিনী থেকে অবসর গ্রহণ করেন এবং তিনি ছিলেন দ্বিতীয় বিশ্বযুদ্ধের পরে মার্কিন সেনাবাহিনীর প্রথম নারী সৈন্য যিনি সবচেয়ে বেশি পদক পেয়েছিলেন। ১৯৭২ সালে তিনি সেনাবাহিনীতে সাধারণ সৈনিক (প্রাইভেট সোলজার) পদবিতে সেনা বাদক দলের একজন সদস্য হিসেবে যোগ দিয়েছিলেন।
মহিলা সৈন্যদলের পদবি সমূহ
মহিলা সৈন্যদের পদবি ছিলো চারটি (অক্সিলিয়ারি, জুনিয়র লিডার, লিডার, এবং সিনিয়র লিডার) এবং অফিসার পদবি ছিলো তিনটি (ফার্স্ট, সেকেন্ড অ্যান্ড থার্ড অফিসার)। পরিচালককে মেজরের সমান ধরা হতো; পরে কর্নেল পদবির সমান সম্মান দেওয়া হয়েছিলো। নারী সৈনিক সংখ্যা বৃদ্ধি পাচ্ছিলো কারণ যুদ্ধের প্রয়োজনীয়তাই তাদেরকে ডেকে আনছিলো। খুব দ্রুত পদোন্নতি দেওয়া হচ্ছিলো যুদ্ধের সময়ে।
মহিলা সৈন্য শাখা সংস্থাটির অন্যতম একটি চিহ্ন ছিলো ঈগল পাখির। এই চিহ্নটা মাথার টুপির ব্যাজে পরতো নারী সেনারা, এছাড়াও তাদের শার্টের বোতামেও এটা থাকতো ছোটো করে। নারী সৈন্য আর অফিসারদের পোশাকের মধ্যে খুব বেশি একটা পার্থক্য ছিলোনা। নিয়মিত সৈন্য হিসেবে নারীরা পুরুষদের মতোই ড্রিল এবং স্যালুটিং শিখতো।
মহিলা সৈন্যদের অবস্থান
১৯৪৩ সালের জুলাই মাসে মহিলা সৈন্য শাখা মার্কিন সেনাবাহিনীর একটি পূর্ণ নিয়মিত শাখায় রূপান্তরিত হয়ে যায়। মার্কিন সেনাবাহিনীতে ব্যবহৃত একটি ঈগল চিহ্ন মহিলা সৈন্যদের জন্য চালু হয়ে আয় খুব দ্রুত যেটা আগে ছিলো একজন প্রাচীন গ্রীক দেবীর মূর্তি (আথিনা)।
মহিলা সৈন্যরা দ্বিতীয় বিশ্বযুদ্ধে অনাযুক্তক (নন-কমিশন্ড অফিসার) বা কমিশন্ড অফিসারের মতো সত্যিকারের সম্মান পেতোনা।
নারী সেনাদের কোনো প্রকৃত ওয়ারেন্ট অফিসার পদবি ছিলোনা। এরকম নিয়ম শুধু দ্বিতীয় বিশ্বযুদ্ধ চলাকালে ছিলো।
মহিলা সৈন্যদলের প্রাক্তন সেনাদের সংঘ
এই সংঘটি ১৯৭৮ সাল পর্যন্ত ছিলো; তৈরি হয়েছিলো ১৯৪৬ সালে। সংঘটির উদ্দেশ্য ছিলো অবসরপ্রাপ্ত নারী সেনাদের মনোবল বজিয়ে রাখা।
মোনায়েম খান রাজু
মোহাম্মদ মোনায়েম খান রাজু (জন্ম: ৭ জুলাই ১৯৯০; মোনায়েম খান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বাংলাদেশ পুলিশ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেলে থাকেন।
২০০৯–১০ মৌসুমে, বাংলাদেশী ক্লাব ফেনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১০–১১ মৌসুমে তিনি শেখ রাসেলে যোগদান করেছেন। শেখ রাসেলে মাত্র ১ মৌসুম অতিবাহিত করার পর পুনরায় ফেনীর সাথে চুক্তি স্বাক্ষর করেছেন। পরবর্তীকালে, তিনি শেখ জামাল, শেখ রাসেল এবং চট্টগ্রাম আবাহনীর হয়ে খেলেছেন। ২০২১–২২ মৌসুমে, তিনি চট্টগ্রাম আবাহনী হতে বাংলাদেশী ক্লাব বাংলাদেশ পুলিশে যোগদান করেছেন।
২০১১ সালে, রাজু বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০-এর অধিক ম্যাচে অংশগ্রহণ করেছেন। দলগতভাবে, রাজু এপর্যন্ত ৪টি শিরোপা জয়লাভ করেছেন, যার সবগুলো শেখ জামালের হয়ে জয়লাভ করেছেন।
জাঁ-ক্লদ জাঙ্কার
জাঁ-ক্লদ জাঙ্কার (লুক্সেমবার্গীয় : [ʒɑ̃ːkloːt ˈjuŋkɐ] ; জন্ম: ৯ ডিসেম্বর ১৯৫৪) একজন লুক্সেমবার্গীয় রাজনীতিবিদ যিনি ২০১৪ সাল থেকে ইউরোপীয় কমিশনের প্রধান হিসাবে দায়িত্ব পালন করছেন। ১৯৯৫ থেকে ২০১৩ সাল পর্যন্ত তিনি লুক্সেমবার্গের ২৩ তম প্রধানমন্ত্রী হিসাবে দায়িত্ব পালন করেছেন; ১৯৮৯ থেকে ২০০৯ সাল পর্যন্ত তিনি দেশটির অর্থ মন্ত্রীর পদেও ছিলেন ।
তিনি ইইউ এর অন্তর্ভুক্ত কোনো জাতীয় সরকারের সবচেয়ে দীর্ঘকালীন দায়িত্বপ্রাপ্ত প্রধান ছিলেন। বিশ্বের সবচেয়ে দীর্ঘকালীন দায়িত্বরত গণতান্ত্রিকভাবে নির্বাচিত নেতাদের অন্যতম তিনি। তার সময়কাল ইউরোপীয় আর্থিক ও সার্বভৌম ঋণ সঙ্কটের চরম পর্যায় জুড়ে রয়েছে। জাঙ্কার  ২০০৫ থেকে ২০১৩ সাল পর্যন্ত  ইউরোগ্রুপের প্রথম স্থায়ী সভাপতি হিসেবে দায়িত্ব পালন করেছেন।
ইউরোপীয় পিপলস পার্টি (EPP) ২০১৪ সালের নির্বাচনে ইউরোপীয় কমিশনের প্রেসিডেন্ট পদে জাঙ্কারকে তাদের প্রধান প্রার্থী, বা Spitzenkandidat  হিসেবে নির্বাচন করে। সেবারই প্রথমবারের মতো  Spitzenkandidat প্রক্রিয়াটি শুরু হয়।  জাঙ্কার হলেন প্রথম প্রেসিডেন্ট যিনি নির্বাচনের আগে এই পদের প্রার্থী হিসাবে প্রচারণা চালিয়েছিলেন। এ প্রক্রিয়াটি লিসবন চুক্তির মাধ্যমে প্রবর্তিত হয়েছিল। ইপিপি সংসদের ৭৫১ টি আসনের মধ্যে ২২০টিতে জয় লাভ করে। ২৭ জুন ২০১৪ তারিখে ইউরোপীয় কাউন্সিল আনুষ্ঠানিকভাবে জাঙ্কারকে উক্ত পদের জন্য মনোনীত করে, এবং ১৫ জুলাই ২০১৪ তারিখে ইউরোপীয় সংসদ তাকে নির্বাচিত করে। এতে তিনি মোট ৭২৯ ভোটের মধ্যে ৪২২ ভোট পান। তিনি ১ নভেম্বর ২০১৪ তারিখে প্রেসিডেন্ট পদে হোসে ম্যানুয়েল বারোসোর উত্তরাধিকারী হন। জাঙ্কার তখন বলেছিলেন যে তার অগ্রাধিকারগুলো হ'ল ডিজিটাল একক বাজার তৈরি,  ইইউ শক্তি ইউনিয়ন প্রতিষ্ঠা, ট্রান্স আটলান্টিক বাণিজ্য চুক্তির সমঝোতা, ইউরোপীয় ইউনিয়নের অর্থনৈতিক ও মুদ্রা ইউনিয়নের ধারাবাহিক সংস্কার - সামাজিক রীতিনীতির প্রতি লক্ষ্য রেখে- এবং ইউরোজোনর জন্য একটি "লক্ষ্যযুক্ত রাজস্ব ক্ষমতা" তৈরী, পাশাপাশি ব্রিটেনের সাথে একটি নতুন চুক্তি করা।
শৈশব ও শিক্ষা
জাঙ্কার লুক্সেমবার্গের রেডেঞ্জে জন্মগ্রহণ করেন। তার শৈশবের বেশিরভাগ অংশ কাটে বেলভক্সে । জাঙ্কারের বাবা জোসেফ ছিলেন স্টিল কর্মী এবং খ্রিস্টান ট্রেড ইউনিয়নবাদী, যিনি যুদ্ধের সময় জার্মান ওয়েরমাটে বাধ্যতামূলকভাবে নিযুক্ত হন। জাঙ্কারের মায়ের পিতৃপ্রদত্ত নাম মার্গুয়েরিট হেকার। লিসি মিশেল রোডঞ্জে স্নাতকোত্তর শিক্ষার জন্য লুক্সেমবার্গে ফিরে আসার আগে  জাঙ্কার বেলজিয়ামের আরলনের প্রান্তে ক্লেয়ারফন্টেইনে রোমান ক্যাথলিক "ইকোলে অ্যাপোস্টলিকে" (মাধ্যমিক বিদ্যালয়) পড়াশোনা করেন । তিনি ১৯৭৪ সালে খ্রিস্টান সোশ্যাল পিপলস পার্টিতে যোগদান করেন। তিনি স্ট্রাসবার্গ বিশ্ববিদ্যালয়ে আইন বিষয়ে পড়াশোনা করেন এবং ১৯৭৯ সালে আইনে স্নাতকোত্তর ডিগ্রী অর্জন করেন। লুক্সেমবার্গ বার কাউন্সিলে শপথ গ্রহণ করলেও তিনি কখনো আইনজীবী হিসেবে কাজ করেন নি।
মাতৃভাষা লুক্সেমবার্গীয় ছাড়াও জাঙ্কার ফরাসি, জার্মান এবং ইংরেজি ভাষায় সাবলীল।
লুক্সেমবার্গীয় রাজনীতিতে ক্যারিয়ার
স্ট্রাসবার্গ বিশ্ববিদ্যালয় থেকে স্নাতকোত্তর সম্পন্ন করার পর জাঙ্কার সংসদীয় সচিব হিসাবে নিযুক্ত হন। পরে তিনি ১৯৮৪ সালে প্রথমবারের মতো চেম্বার অফ ডেপুটিস নির্বাচনে জয়ী হন এবং এর ঠিক পরপরই শ্রমমন্ত্রী হিসাবে প্রধানমন্ত্রী জ্যাক স্যান্টারের মন্ত্রিসভায় নিযুক্ত হন। এরই পথ পরিক্রমায় তাকে ইউরোপীয়  কমিউনিটির বেশ কয়েকটি কাউন্সিলে সভাপতির দায়িত্ব দেওয়া হয়, যেখানে তার ইউরোপপন্থী দৃষ্টিভঙ্গি প্রথম প্রকাশিত হয় ।
১৯৮৯ সালের নির্বাচনের কিছুদিন আগে জাঙ্কার একটি সড়ক দুর্ঘটনায় গুরুতর আহত হয়ে দু'সপ্তাহ কোমায় ছিলেন। তিনি বলেন, এই দুর্ঘটনার পর থেকে তার ভারসাম্য রক্ষায় সমস্যা হচ্ছে।  তবু তিনি সুস্থ হয়ে পুনরায় চেম্বার অব ডেপুটিজে ফিরে আসেন। এর পরে তাকে অর্থ মন্ত্রীর পদে উন্নীত করা হয়, যে পদটিকে ঐতিহ্যগতভাবে দেশটির প্রধানমন্ত্রীত্বে উত্তীর্ণের আচার বলে মনে করা হয়। সে সময় তার প্রধানমন্ত্রী হওয়া অবশ্যম্ভাবী  একটি ব্যাপার বলে মনে হচ্ছিল- রাজনৈতিক বিশ্লেষকদের মতে, স্যান্টার নিজের উত্তরসূরী হিসেবে জাঙ্কারকে প্রস্তুত করছিলেন।   এই সময় জাঙ্কার বিশ্ব ব্যাংকের ১৮৮ সদস্য বিশিষ্ট গভর্নর বোর্ডে লুক্সেমবার্গের প্রতিনিধির পদ গ্রহণ করেন।
সংসদে জাঙ্কারের দ্বিতীয় নির্বাচন তাকে ইউরোপীয় ইউনিয়নে খ্যাতি এনে দেয়; তিনি অর্থনীতি ও আর্থিক বিষয়ক কাউন্সিলের (ইকোফিন) সভাপতিত্ব করেন এবং মাস্ট্রিচট চুক্তির একজন গুরুত্বপূর্ণ স্থপতিতে পরিণত হন। জাঙ্কার অর্থনৈতিক ও মুদ্রা ইউনিয়ন সম্পর্কিত ধারাগুলো প্রণয়নে বিশাল ভূমিকা রাখেন, যে  প্রক্রিয়াটি পরবর্তীতে ইউরো মুদ্রার প্রচলন করে। ১৯৯২ সালে তিনি নিজে এ চুক্তিতে স্বাক্ষর করেন। ইতোমধ্যে তিনি খ্রিষ্টান সোশ্যাল পিপলস পার্টির সংসদীয় নেতা হিসেবে দায়িত্ব গ্রহণ করেছেন।
১৯৯৪ সালে জাঙ্কার তার মন্ত্রীর ভূমিকা বজায় রেখে চেম্বারে পুননিবার্চিত হন। এদিকে স্যান্টার ইউরোপীয় কমিশনের পরবর্তী সভাপতি হিসেবে মনোনীত হবার অপেক্ষায় থাকায়, মাত্র ছয় মাস পরই গ্র্যান্ড ডিউক জিন ১৯৯৫ সালের ২০ জানুয়ারিতে  জাঙ্কারকে প্রধানমন্ত্রী হিসাবে নিয়োগের অনুমোদন দেন। এসময় জাঙ্কার বিশ্বব্যাংক থেকে পদত্যাগ করলেও অর্থ মন্ত্রীর পদে বহাল ছিলেন।
প্রধানমন্ত্রীত্ব
থাম্ব| ২৪ মে ২০০৭ তারিখে রাশিয়ার রাষ্ট্রপতি [[ভ্লাদিমির পুতিন|ভ্লাদিমির পুতিনের সাথে জাঙ্কার ]]
যক্ষিণী
যক্ষিণী (সংস্কৃত: यक्षिणी) হিন্দু, বৌদ্ধ ও জৈন ধর্মীয় পৌরাণিক কাহিনীতে প্রকৃতির আত্মার শ্রেণী যা  দেবতা, অসুর, ও গন্ধর্ব বা অপ্সরা (আকাশীয়  নিম্ফ) থেকে আলাদা। যক্ষিণী ও তাদের পুরুষ সমকক্ষ, যক্ষ হল ভারতের শতাব্দী-প্রাচীন পবিত্র উপকূলের সাথে যুক্ত বহু অলৌকিক প্রাণীর মধ্যে একটি।
ভাল আচরণকারী ও সৌম্য ব্যক্তিদের শিক্ষক হিসেবে পূজা করা হয়, তারা হলেন কুবের, দেবতাদের কোষাধ্যক্ষ ও ধন-সম্পদের হিন্দু দেবতা যিনি আলাকার হিমালয় রাজ্য শাসন করেছিলেন। এছাড়াও উপদ্রবকারী ভূত-সদৃশ আচরণের সাথে কুৎসিত এবং দুষ্টু যক্ষিণী রয়েছে,  যা ভারতীয় লোককাহিনী অনুসারে মানুষকে পীড়িত ও অভিশাপ দিতে পারে।
অশোক উদ্ভিদ যক্ষিণীদের সাথে ঘনিষ্ঠভাবে জড়িত। গাছের পাদদেশে থাকা যুবতীটি ভারতীয় উপমহাদেশে উর্বরতা নির্দেশক প্রাচীন মোটিফ। ভারতীয় শিল্পের পুনরাবৃত্ত উপাদানগুলির মধ্যে একটি, যা প্রায়শই প্রাচীন বৌদ্ধ এবং হিন্দু মন্দিরে দারোয়ান হিসাবে পাওয়া যায়, হল একটি যক্ষিণী যার পা কাণ্ডের উপর এবং তার হাত স্টাইলাইজড ফুলের অশোক বা কম ঘন ঘন অন্য গাছের ডাল ধরেফুল বা ফল দিয়ে।যক্ষিণীদের বলা হয় আদিশক্তি দ্বারা সৃষ্ট শক্তি, যিনি ব্রহ্মদেবের মতে পরমাত্মা। তাদের রাক্ষসের কিছুটা সূক্ষ্ম রূপ বলা যেতে পারে যারা বেশি হিংস্র।
বৌদ্ধধর্মে যক্ষিণী
প্রারম্ভিক বৌদ্ধ স্মৃতিস্তম্ভগুলিতে যক্ষগুলি আলংকারিক উপাদান হিসাবে গুরুত্বপূর্ণ ছিল এবং অনেক প্রাচীন বৌদ্ধ প্রত্নতাত্ত্বিক স্থানে পাওয়া যায়। শতাব্দীর পর শতাব্দী পেরিয়ে তারা সালভাঞ্জিকাস (সাল গাছের কুমারী) হয়ে ওঠে, যা ভারতীয় ভাস্কর্য ও ভারতীয় মন্দির স্থাপত্য উভয়েরই আদর্শ আলংকারিক উপাদান।
ভারতীয় উপমহাদেশের প্রাচীন সাহিত্যে সাল গাছটি (শোরিয়া রোবাস্তা) প্রায়শই অশোক গাছের (সারাকা ইন্ডিকা) সাথে বিভ্রান্ত হয়। শালভঞ্জিকার অবস্থান শাক্যের রানী মায়ার অবস্থানের সাথেও সম্পর্কিত, যখন তিনি লুম্বিনীর বাগানে অশোক গাছের নীচে গৌতম বুদ্ধকে জন্ম দিয়েছিলেন, যখন তার শাখাটি আঁকড়ে ধরেছিলেন।
বৌদ্ধ সাহিত্যে যক্ষিণীর তালিকা পাওয়া যায়
নীচে বৌদ্ধ সাহিত্যে পাওয়া যক্ষিণীদের অসম্পূর্ণ তালিকা রয়েছে:
ছত্রিশ যক্ষিণী
উদ্দামরেশ্বর তন্ত্রে দেওয়া ছত্রিশ যক্ষিণীর তালিকা নিম্নরূপ:
জৈনধর্মে যক্ষিণী
জৈনধর্মে, পঞ্চংগুলি, চক্রেশ্বরী, অম্বিকা ও পদ্মাবতী সহ পঁচিশটি যক্ষ রয়েছে, যারা প্রায়শই জৈন মন্দিরে প্রতিনিধিত্ব করে। প্রত্যেককে বর্তমান তীর্থঙ্কর শ্রী সিমন্ধর স্বামী ও চব্বিশ জন জৈন তীর্থঙ্করের অভিভাবক দেবী হিসেবে গণ্য করা হয়। তিলোয়পন্নট্টি (বা প্রতিষ্টারসংগ্রহ) এবং অভিধানচিন্তামণি অনুসারে নামগুলি হল:
আধুনিক সাহিত্যে যক্ষিণী
মালায়ালাম সাহিত্যের হরর কল্পকাহিনীতে, যক্ষীদের বেশিরভাগই পরোপকারী বলে মনে করা হয় না। তারা পুরুষদের লোভনীয় এবং অবশেষে তাদের হত্যার দ্বারা চিত্রিত করা হচ্ছে। নিম্নলিখিত বিশিষ্ট কল্পকাহিনী চরিত্র।
কালিয়াঙ্কট্টু নীলি
যক্ষীদের কেরালার সবচেয়ে বিখ্যাত কিংবদন্তি গল্পগুলির মধ্যে একটি হল কালিয়াঙ্কট্টু নীলি, একজন শক্তিশালী রাক্ষস, যাকে অবশেষে কিংবদন্তি যাজক কদামাত্তাথু কাথানার দ্বারা থামিয়ে দেওয়া হয়েছিল। যক্ষী থিম হল জনপ্রিয় কেরালাইট গল্পের বিষয়, যেমন ত্রিবান্দ্রমের যক্ষীর কিংবদন্তি, সেইসাথে আধুনিক মালয়ালম সিনেমার কিছু সিনেমার বিষয়।
মঙ্গলাথু শ্রীদেবী
অপর কম পরিচিত যক্ষী হলেন মঙ্গলাথু শ্রীদেবী যা কাঞ্জিরোত্তু যক্ষী নামেও পরিচিত৷ তিনি দক্ষিণ ত্রাভাঙ্কোরের কাঞ্জিরাকোডে মঙ্গলাথু নামে পদমঙ্গলম নায়ার থারাবাদে জন্মগ্রহণ করেছিলেন। তিনি ছিলেন অত্যন্ত সুন্দরী গণিকা, যিনি রাজা রাম ভার্মার পুত্র রমন থামপির সাথে এবং আনিজোম থিরুনাল মার্থান্ডা ভার্মার প্রতিদ্বন্দ্বী ছিলেন।
মঙ্গলাথু শ্রীদেবী তার এক ভৃত্য রমনের প্রতি মুগ্ধ হয়েছিলেন। .রামন, একজন পন্ডন নায়ার (পালকি বহনকারী), একজন ফর্সা, লম্বা, সুগঠিত এবং সুদর্শন যুবক ছিলেন। তিনি ও তার ভাই গোবিন্দন রমনের পিঠে চড়ে কাছাকাছি জায়গায় যেতেন। শিকারী স্যাডিস্ট, শ্রীদেবী রমনকে শারীরিক ও মানসিকভাবে নির্যাতন করতেন। তিনি তাকে তার স্ত্রী থেকে আলাদা করার জন্য যথাসাধ্য চেষ্টা করেছিলেন।
সময়ের সাথে সাথে, অবিবাহিত গোবিন্দন এবং রমন পরম বন্ধু হয়ে ওঠে। তারা প্রায়ই একই রুম শেয়ার করত। .শ্রীদেবী তার প্রেমিকের প্রতি তার ভাইয়ের ক্রমবর্ধমান স্নেহ নিয়ে খুব একটা স্বাচ্ছন্দ্যবোধ করেননি। কিন্তু সে অভিনয় করেনি।
শ্রীদেবী চক্রান্ত করে রমনের স্ত্রীকে ধর্ষণ করেন। একবার গোবিন্দন রমনের পিঠে ভ্রমণ করছিলেন যখন প্রাক্তন প্লটের বিবরণ প্রকাশ করেছিলেন। কয়েকদিন পর, রমন শ্রীদেবীকে শ্বাসরোধ করে হত্যা করে যখন তারা বিছানা ভাগাভাগি করছিলেন। গোবিন্দন অপরাধে চোখ মেললেন এবং তার প্রিয় বন্ধুকে রক্ষা করলেন।
কাঞ্জিরাকোডে এক দম্পতির কাছে প্রতিহিংসাপরায়ণ যক্ষী হিসেবে শ্রীদেবীর পুনর্জন্ম হয়েছিল। তিনি তার জন্মের মুহুর্তের মধ্যেই এক জাদুকরী সৌন্দর্যে পরিণত হন। যদিও সে অনেক পুরুষকে প্রলুব্ধ করেছিল এবং তাদের রক্ত ​​পান করেছিল, তার হৃদয় সুদর্শন রমনের উপর স্থির ছিল। তিনি তাকে বলেছিলেন যে তিনি তাকে বিয়ে করলে তিনি তাকে ক্ষমা করতে ইচ্ছুক। রমন স্পষ্টভাবে প্রত্যাখ্যান করে। যক্ষী তার সমস্ত শক্তি তাকে যন্ত্রণা দেওয়ার জন্য নিবেদন করে। বিধ্বস্ত হয়ে রমন মঙ্গলাথু গোবিন্দনের সাহায্য চেয়েছিলেন, যিনি ভগবান বলরামের একজন মহান উপাসক ছিলেন। গোবিন্দন আপসের পক্ষে ছিলেন। তিনি বলেছিলেন যে যক্ষী একটি বছরের জন্য রমন থাকতে পারে যদি সে তিনটি শর্ত মেনে চলে। এক, তাকে এক বছর পর মন্দিরে স্থাপন করতে রাজি হতে হবে। দুই, বহু বছর পর মন্দিরটি ধ্বংস হয়ে যাবে এবং তাকে তখন মোক্ষম লাভের জন্য (সরনগতি) ভগবান নরসিংহের শরণাপন্ন হতে হবে। তিন, তাকে অবশ্যই গোবিন্দন ও রমনের সাথে তার সম্পর্কের জন্য প্রার্থনা করতে হবে শুধুমাত্র তাদের বর্তমান জন্মেই নয়, তাদের পরবর্তী জন্মেও। যক্ষী 'পোন্নুম ভিলাক্কুম'-এ শপথ করেছিলেন যে তিনি তিনটি শর্তই মেনে চলবেন। এইভাবে আপস সূত্র কাজ করে।
এক বছর পরে, যক্ষী মন্দিরে স্থাপিত হয় যা পরে কাঞ্জিরাকোত্তু ভালিয়াভেডুর মালিকানাধীন হয়। এই মন্দির আর নেই।
সুন্দরা লক্ষ্মী, একজন দক্ষ নৃত্যশিল্পী এবং এইস এইস স্বাথি থিরুনাল রামা ভার্মার সহধর্মিণী, কাঞ্জিরোত্তু যক্ষী আম্মার একজন প্রবল ভক্ত ছিলেন।
থেক্কেডমের ভগবান নরসিংহে আশ্রয় নেওয়ার পর, যক্ষীরা এখন শ্রী পদ্মনাভস্বামী মন্দিরের কাল্লারা বি-তে বসবাস করছেন বলে মনে করা হয়।  এই যক্ষীর মায়াবী এবং হিংস্র রূপগুলি শ্রী পদ্মনাভের মন্দিরের দক্ষিণ-পশ্চিম অংশে আঁকা হয়েছে।
সীতাকুণ্ড
সীতাকুণ্ড বাংলাদেশের চট্টগ্রাম বিভাগের একটি শহর ও পৌর এলাকা। প্রশাসনিকভাবে এটি চট্টগ্রাম জেলার সীতাকুণ্ড উপজেলার প্রশাসনিক সদরদপ্তর এবং প্রধান শহর। ভৌগলিকভাবে এটি চট্টগ্রাম শহর থেকে ২০ কিলোমিটার উত্তরে বঙ্গোপসাগরের উপকূলে অবস্থিত। সীতাকুণ্ড শহর চট্টগ্রাম মহানগর এলাকার অন্তর্ভুক্ত। এর আয়তন ২৭.৯৭ বর্গ কিলোমিটার এবং জনসংখ্যা প্রায় ৪৫,১৪৭ জন। জাহাজ ভাঙ্গন শিল্পসহ এখানে অনেক ছোট-বড় শিল্প প্রতিষ্ঠান রয়েছে, যার কারণে এটি চট্টগ্রামের শিল্পাঞ্চল নামে পরিচিতি লাভ করেছে। বাংলাদেশের প্রথম ইকোপার্ক-সীতাকুণ্ড বোটানিক্যাল গার্ডেন ও ইকো-পার্ক, চন্দ্রনাথ পাহাড় ও চন্দ্রনাথ মন্দির, গুলিয়াখালী সমুদ্র সৈকতসহ এখানে অনেক পর্যটন কেন্দ্র রয়েছে।
ইতিহাস
প্রাচীন নব্যপ্রস্তর যুগে সীতাকুণ্ডে মানুষের বসবাস শুরু হয় বলে ধারণা করা হয়। এখান থেকে আবিষ্কৃত প্রস্তর যুগের আসামিয় জনগোষ্ঠীর হাতিয়ার গুলো তারই স্বাক্ষর বহন করে। ইতিহাস থেকে যতটুকু জানা যায়, ৬ষ্ঠ ও ৭ম শতাব্দীতে সম্পূর্ণ চট্টগ্রাম অঞ্চল আরাকান রাজ্যের অধীনে ছিল। এর পরের শতাব্দীতে এই অঞ্চলের শাসনভার চলে যায় পাল সম্রাট ধর্মপাল এর হাতে (৭৭০-৮১০ খ্রিষ্টাব্দ)। সোনারগাঁও এর সুলতান ফখরুদ্দীন মুবারক শাহ (১৩৩৮-১৩৪৯ খ্রিষ্টাব্দ) ১৩৪০ খ্রিষ্টাব্দে এ অঞ্চল অধিগ্রহণ করেন। পরবর্তীতে ১৫৩৮ খ্রিষ্টাব্দে সুর বংশের শের শাহ সুরির নিকট বাংলার সুলতানি বংশের শেষ সুলতান গিয়াস উদ্দীন মুহাম্মদ শাহ পরাজিত হলে এই এলাকা আরাকান রাজ্যের হাতে চলে যায় এবং আরাকানীদের বংশধররা এই অঞ্চল শাসন করতে থাকেন। পরবর্তীতে পর্তুগীজরাও আরাকানীদের শাসনকাজে ভাগ বসায় এবং ১৫৩৮ থেকে ১৬৬৬ খ্রিষ্টাব্দ পর্যন্ত এই অঞ্চল পর্তুগীজ ও আরাকানী বংশধররা একসাথে শাসন করে। প্রায় ১২৮ বছরের রাজত্ব শেষে ১৬৬৬ খ্রিষ্টাব্দে মোঘল সেনাপতি বুজর্গ উম্মেদ খান আরাকানীদের এবং পর্তুগীজদের হটিয়ে এই অঞ্চল দখল করে নেন।
নামকরণ
ইতিহাস মতে, এখানে মহামুনি ভার্গব বসবাস করতেন। অযোদ্ধার রাজা দশরথের পুত্র রামচন্দ্র তার বনবাসের সময় এখানে এসেছিলেন। তারা আসবেন জানতে পেরে মহামুনি ভার্গব এখানে স্নানের জন্য তিনটি কুণ্ড সৃষ্টি করেন। তবে বর্তমানে কুণ্ডগুলো শুকিয়ে গেছে। রামচন্দ্রের স্ত্রী সীতা যে কুণ্ডে স্নান করেন, তার নাম হয় সীতাকুণ্ড। এরপর কালের বিবর্তনে স্থানের নামকরণও করা হয় সীতাকুণ্ড।
ভূগোল
চট্টগ্রাম মহানগরী থেকে উত্তর দিকে ২০ কিলোমিটার এবং ঢাকা থেকে ২২৯ কিলোমিটার দূরে, বঙ্গোপসাগরের উপকূলে চন্দ্রনাথ পাহাড়ের পাদদেশের সমভূমিতে সীতাকুণ্ড অবস্থিত, এটি ২২°২৭' ২৩" উত্তর অক্ষাংশ এবং ৯১°৩৯' ৩৬" পূর্ব দ্রাঘিমাংশে অবস্থিত। সমুদ্রপৃষ্ঠ থেকে এর গড় উচ্চতা ১০ মিটার (৩২ ফুট)। সীতাকুণ্ড শহরের আয়তন ২৭.৯৭ বর্গকিলোমিটার, যা একটি প্রথম শ্রেণীর পৌরসভা দ্বারা পরিচালিত হয়। বাংলাদেশের ভূ-প্রকৃতি অনুসারে চট্টগ্রাম উপকূলীয় সমভূমিতে এর অবস্থান হলেও এটি উত্তর-পূর্বাঞ্চলীয় পাহাড়ের কাছাকাছি। এর ভূসংস্থান পূর্ব থেকে পশ্চিম দিকে ঢালু।
চট্টগ্রাম শহরের উপর জনসংখ্যার চাপ কমাতে, সীতাকুণ্ড শহরকে একটি স্যাটেলাইট টাউন হিসাবে গড়ে তোলা হয়েছে। ভাটিয়ারীর পাশাপাশি শিল্প উন্নয়নের জন্য এ শহরকে নির্বাচিত একটি অঞ্চল হিসাবে চিহ্নিত করা হয়েছে। বেড়িবাঁধের স্তরের নিচে অবস্থিত জমতে থাকা পলির এক অবিচ্ছিন্ন সমতল ভূমিতে এই শহরটি একটি বাঁধের কারণে জোয়ারের প্রভাব এবং এই অঞ্চলের বন্যার হাত থেকে মুক্ত। সীতাকুণ্ড চন্দ্রনাথ মন্দির এবং বৌদ্ধ মন্দিরের জন্য বিখ্যাত।
জনসংখ্যা
২০১১ সালে অনুষ্ঠিত বাংলাদেশের আদমশুমারী ও গৃহগণনা অনুসারে সীতাকুণ্ড শহরের জনসংখ্যা ৪৫,১৪৭ জন, যা ক্যারিবিয়ান অঞ্চলের সাংবিধানিক রাষ্ট্র সিন্ট মার্টিনের মোট জনসংখ্যার সমান। যার মধ্যে ২২,৭৫৯ জন পুরুষ এবং ২২,৩৮৮ জন মহিলা। শহরের নারী ও পুরুষের লিঙ্গ অনুপাত ১০০:৯৮, যেখানে জাতীয় লিঙ্গ অনুপাত হল ১০০.৩ এবং জাতীয় শহুরে লিঙ্গ অনুপাত হল ১০৯। ২০১১ সালে তথ্য অনুযায়ী স্বাক্ষরতার হার ৬২.১%, যেখানে জাতীয় শহুরে স্বাক্ষরতার হার ৬৬.৪% ও চট্টগ্রাম জেলার স্বাক্ষতার হার ৫৮.৯%। সীতাকুণ্ড শহরে ৯০১৭ টি পরিবার রয়েছে, গড়ে প্রতি পরিবারের সদস্য সংখ্যা ৫ জন।
২০১১ সালের হিসাব অনুযায়ী শহরের মোট জনসংখ্যার ৮৯.৬৫% মুসলমান, ১০.০৯% হিন্দু, ০.১৭% বৌদ্ধ, ০.০১% খ্রিস্টান ও ০.০৮% অন্যান্য ধর্মের অনুসারী।
প্রশাসন
সীতাকুণ্ড শহর সীতাকুণ্ড পৌরসভা নামক একটি স্থানীয় সরকার সংস্থা দ্বারা পরিচালিত হয়। সীতাকুণ্ড পৌরসভা ১৯৯৭ সালে প্রতিষ্ঠিত হয়। পৌরসভাটি শহরকে ৯টি ওয়ার্ড এবং ২২টি মহল্লায় বিভক্ত করেছে। এ শহরের উল্লেখযোগ্য মহল্লাগুলি হল ইয়াকুবনগর, নুনাচড়া, মহাদেবপুর, সোবানবাগ, ভূঁইয়া পাড়া, চৌধুরী পাড়া (প্রেমতলা নামেও পরিচিত), মৌলভী পাড়া, আমিরাবাদ, এডিলপুর এবং শিবপুর। প্রতি ওয়ার্ডের জন্য সরাসরি ভোটে নির্বাচিত একজন কাউন্সিলর থাকেন। পৌরসভার প্রধান হলেন মেয়র। এছাড়াও তিন জন সংরক্ষিত নারী কাউন্সিলর রয়েছেন।
আইনশৃঙখলার দিক থেকে শহরটি সীতাকুণ্ড পুলিশ থানার অধীন। সীতাকুণ্ড থানা ১৯৭৯ সালে প্রতিষ্ঠিত হয়েছে। বাংলাদেশের জাতীয় সংসেদর ২৮১ নং আসন চট্টগ্রাম-৪ সীতাকুণ্ড শহর ও চট্টগ্রাম সিটি কর্পোরেশনের ৯ ও ১০ নং ওয়ার্ড নিয়ে গঠিত হয়েছে।
যোগাযোগ ব্যবস্থা
সীতাকুণ্ড শহরে যোগাযোগের প্রধান মাধ্যম হল সড়কপথ, যদিও এখানে বহুপূর্ব থেকেই উন্নত রেলপথের সংযোগ রয়েছে। বাংলাদেশের সবচেয়ে ব্যস্ততম মহাসড়ক ঢাকা-চট্টগ্রাম মহাসড়ক এ শহরের পাশ দিয়ে গেছে। যা সীতাকুণ্ডকে বিভাগীয় শহর চট্টগ্রাম এবং ঢাকা, কক্সবাজারসহ দেশের অন্যান্য অংশের সাথে সংযুক্ত করেছে। সীতাকুণ্ড রেলওয়ে স্টেশন এ শহরের সেবা প্রদানকারী একমাত্র রেলওয়ে স্টেশন। চট্টগ্রাম শাহ আমানত আন্তর্জাতিক বিমানবন্দর এ শহরের সবচেয়ে নিকটবর্তী বিমানবন্দর।
মাকসুদুর রহমান
মোহাম্মদ মাকসুদুর রহমান মোস্তাক (জন্ম: ১৯ অক্টোবর ১৯৯০; মাকসুদুর রহমান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন গোলরক্ষক হিসেবে খেলেন।
২০১১–১২ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১২–১৩ মৌসুমে তিনি শেখ জামালে যোগদান করেছেন। শেখ জামালে ৪ মৌসুম অতিবাহিত করার পর শেখ রাসেলের সাথে চুক্তি স্বাক্ষর করেছেন, যেখানে তিনি ১১ ম্যাচে অংশগ্রহণ করেছেন। পরবর্তীকালে, তিনি বসুন্ধরা কিংস এবং মুক্তিযোদ্ধা সংসদের হয়ে খেলেছেন। ২০২২–২৩ মৌসুমে, তিনি মুক্তিযোদ্ধা সংসদ হতে বাংলাদেশী ক্লাব ঢাকা মোহামেডানে যোগদান করেছেন।
২০১২ সালে, মোস্তাক বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২ ম্যাচে অংশগ্রহণ করেছেন। দলগতভাবে, মোস্তাক এপর্যন্ত ৪টি শিরোপা জয়লাভ করেছেন, যার সবগুলো শেখ জামালের হয়ে জয়লাভ করেছেন।
প্রারম্ভিক জীবন
মোহাম্মদ মাকসুদুর রহমান মোস্তাক ১৯৯০ সালের ১৯শে অক্টোবর তারিখে বাংলাদেশে জন্মগ্রহণ করেছেন।
আন্তর্জাতিক ফুটবল
২০১২ সালের ২০শে সেপ্টেম্বর তারিখে, মাত্র ২১ বছর ১১ মাস ২ দিন বয়সে, মোস্তাক নেপালের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন, তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে মোস্তাক সর্বমোট ২ ম্যাচে অংশগ্রহণ করেছেন।
ইয়াসিন খান
মোহাম্মদ ইয়াসিন খান (জন্ম: ১৬ সেপ্টেম্বর ১৯৯৪; ইয়াসিন খান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।
২০১২–১৩ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৩–১৪ মৌসুমে তিনি শেখ জামালে যোগদান করেছেন, শেখ জামালের হয়ে তিনি ২টি লিগ শিরোপা জয়লাভ করেছেন। শেখ জামালে ৪ মৌসুম অতিবাহিত করার পর পুনরায় শেখ রাসেলের সাথে চুক্তি স্বাক্ষর করেছেন, যেখানে তিনি ২৩ ম্যাচে অংশগ্রহণ করেছেন। পরবর্তীকালে, তিনি বসুন্ধরা কিংস এবং শেখ জামালের হয়ে খেলেছেন। ২০২২–২৩ মৌসুমে, তিনি শেখ জামাল হতে বাংলাদেশী ক্লাব শেখ রাসেলে যোগদান করেছেন।
২০১৪ সালে, ইয়াসিন বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩২ ম্যাচে ৩টি গোল করেছেন।
দলগতভাবে, ইয়াসিন এপর্যন্ত ৫টি শিরোপা জয়লাভ করেছেন, যার মধ্যে ১টি শেখ রাসেলের হয়ে এবং ৪টি শেখ জামালের হয়ে জয়লাভ করেছেন।
আন্তর্জাতিক ফুটবল
ইয়াসিন বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।
২০১৪ সালের ২৪শে অক্টোবর তারিখে, মাত্র ২০ বছর ১ মাস ৯ দিন বয়সে, ইয়াসিন শ্রীলঙ্কার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ৭৩তম মিনিটে রক্ষণভাগের খেলোয়াড় তপু বর্মনের বদলি খেলোয়াড় হিসেবে তিনি মাঠে প্রবেশ করেন। ম্যাচটি ১–১ গোলে ড্র করেছিল। বাংলাদেশের হয়ে অভিষেকের বছরে ইয়াসিন সর্বমোট ২ ম্যাচে অংশগ্রহণ করেছেন। পরবর্তী বছরের ২৮শে ডিসেম্বর তারিখে, ভুটানের বিরুদ্ধে ম্যাচের প্রথম গোলটিতে অ্যাসিস্ট করার মাধ্যমে তিনি আন্তর্জাতিক ফুটবলে তার প্রথম অ্যাসিস্টটি করেন। এছাড়াও, জাতীয় দলের হয়ে অভিষেকের ১ বছর ২ মাস ১৬ দিন পর, বাংলাদেশের জার্সি গায়ে প্রথম গোলটি করেন; ২০১৬ সালের ৮ই জানুয়ারি তারিখে, শ্রীলঙ্কার বিরুদ্ধে ম্যাচে বাংলাদেশের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
আব্দুর রউফ (ক্রিকেটার)
আব্দুর রউফ খান (عبدالرؤف; জন্ম: ৯ ডিসেম্বর, ১৯৭৮) পাঞ্জাবের রেনালা খুর্দ এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিকে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর, মুলতান, পোর্ট কাসিম অথরিটি, সুই গ্যাস কর্পোরেশন দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন আব্দুর রউফ।
প্রথম-শ্রেণীর ক্রিকেট
১৯৯৯-২০০০ মৌসুম থেকে ২০১৫ সাল পর্যন্ত আব্দুর রউফের প্রথম-শ্রেণীর খেলোয়াড়ী জীবন চলমান ছিল। দীর্ঘদেহী ও মজবুত গড়নের অধিকারী আব্দুর রউফ জাতীয় দলে খেলার জন্যে রশীদ লতিফের কাছ থেকে অনুমতিপ্রাপ্ত হন। স্বভাবসূলভ ভঙ্গীমায় পর্যাপ্ত পেস আনয়ণে সক্ষম ছিলেন। ডানহাতি ব্যাটসম্যানের বিপরীতে বলকে বাঁক খাওয়াতেন। পাশাপাশি, বাউন্স সহযোগে বোলিং করায় সফলতা লাভ করতেন।
২০০০ সালে ইংল্যান্ডভিত্তিক কেমব্রিজশায়ার প্রিমিয়ার লীগে উইসবিচ টাউন ক্রিকেট ক্লাবের পক্ষে খেলে ৫০-এর অধিক উইকেট দখল করেন। ২০০৬ সালে হিয়ারফোর্ডশায়ারের ক্লাব ব্রোকহাম্পটনের পক্ষে বিদেশী খেলোয়াড় হিসেবে অংশ নেন। ৫৬ উইকেট লাভের পাশাপাশি পাঁচ শতাধিক রান তুলেন।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্ট, চারটিমাত্র একদিনের আন্তর্জাতিক ও একটিমাত্র টি২০আইয়ে অংশগ্রহণ করেছেন আব্দুর রউফ। ৪ জুলাই, ২০০৯ তারিখে গালেতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ২৬ ডিসেম্বর, ২০০৯ তারিখে মেলবোর্নে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
২০০২-০৩ মৌসুমে জাতীয় দলে যুক্ত হন। এ পর্যায়ে দক্ষিণ আফ্রিকা ও বাংলাদেশ গমন করেন। তবে কোন সফরেই তাকে খেলানো হয়নি। এরপর পাকিস্তান এ দলের সাথে ভারত গমন করেন। তবে, অন্যান্যদের ন্যায় তিনিও এ সিরিজে ব্যর্থতার পরিচয় দেন। ২০০৭-০৮ মৌসুমে জিম্বাবুয়ের বিপক্ষে একদিনের আন্তর্জাতিকে অভিষেক ঘটে তার। ঘরোয়া ক্রিকেটে দারুণ খেলা উপহার দেয়ার স্বীকৃতিস্বরূপ জানুয়ারি, ২০০৮ সালে শেখুপুরায় সফরকারী জিম্বাবুয়ের বিপক্ষে সিরিজের পঞ্চম ওডিআইয়ে তাকে খেলানো হয়। নিজস্ব তৃতীয় খেলায় বাংলাদেশের বিপক্ষে তিনি প্রথমবারের মতো ম্যান অব দ্য ম্যাচের পুরস্কার লাভ করেন।
টেস্ট অভিষেক
ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ জুন, ২০০৯ সালে শ্রীলঙ্কা গমনার্থে ১৫-সদস্যের পাকিস্তানি দলের সদস্যরূপে তাকে অন্তর্ভুক্ত করা হয়। ৪ জুলাই, ২০০৯ তারিখে গালেতে স্বাগতিক শ্রীলঙ্কার বিপক্ষে অনুষ্ঠিত টেস্টে তার অভিষেক ঘটে। মাহেলা জয়াবর্ধনে’র উইকেটসহ খেলায় তিনি তিন উইকেটের সন্ধান পান। ঐ টেস্টে নাইটওয়াচম্যান হিসেবে ৩১ রান সংগ্রহ করেছিলেন তিনি। মানানসই খেলা উপহারে কারণে ১২ জুলাইয়ে শুরু হওয়া টেস্টে তাকে দলে রাখা হয়। নুয়ান কুলাসেকারা’র বলে এলবিডব্লিউর শিকার হয়ে উভয় ইনিংসে জোড়া শূন্য পান। খেলায় শ্রীলঙ্কা দল জয় পায় ও সিরিজে বিজয়ী হয়।
এমসিজিতে বক্সিং ডে টেস্টে অংশ নেন। মাত্র এক উইকেট পান ও আট সংগ্রহ করতে সক্ষম হন। খেলায় স্বাগতিক অস্ট্রেলিয়া দল জয়লাভ করে। এছাড়াও, শেন ওয়াটসন ৯৯ রানে থাকাকালীন ক্যাচ তালুবন্দী করতে ব্যর্থ হন ও তাকে প্রথম টেস্ট শতক এনে দেন। পরের খেলায় তাকে দলের বাইরে রাখা হয়।
বীর্য (দ্ব্যর্থতা নিরসন)
বীর্য এছাড়াও উল্লেখ করতে পারে:
ফিফা ১৫
ফিফা ১৫ একটি ফুটবল সিম্যুলেশন ভিডিও গেম। ইএ কানাডা দ্বারা নির্মিত এই গেম ইএ স্পোর্টস ২০১৪ সালের সেপ্টেম্বর মাস নাগাদ প্রকাশ করার সিদ্ধান্ত নেয়। ৮টি দল নিয়ে এই গেম এর একটি ডেমো প্রকাশিত হয় সেপ্টেম্বর মাসের ৯ তারিখে। অবশেষে সেপ্টেম্বর ২৩ তারিখে উত্তর আমেরিকায় এবং সেপ্টেম্বর ২৫ তারিখে ইউরোপে গেমটি পরিপূর্ণরুপে প্রকাশিত (ফুল ভার্সন রিলিজ) হয় । অনলাইন সার্ভার প্রবলেম এর জন্য ইংল্যান্ড এবং ওয়েলস এ ২৬ সেপ্টেম্বর গেমটি রিলিজ করা হয়। ফিফার অন্যসব লেটেস্ট এডিশনের মত এতেও রয়েছে সিঙ্গেল ও মাল্টীপ্লেয়ার উভয় পদ্ধতিতে খেলার সুবিধা। প্রায় ৩৫টি লিগ, ৬০০ এর ওপরে ক্লাব, ১৬,০০০+ খেলোয়াড় এবং ৪১টি স্টেডিয়াম লাইসেন্সড হিসেবে পাওয়া যাবে ফিফা ১৫ তে। অন্যসব প্ল্যাটফর্মের ক্ষেত্রে বেশ প্রশংসা কুড়ালেও পিসি ভার্সনে কিছু বাগ রয়েছে বলে বিভিন্ন গেমিং সাইট রিভিউ প্রকাশ করে। গেমর‍্যাংকিং থেকে ৮১.৫৭% এবং আইজিএন থেকে ৮৩% রেটিং পায় । যদিও, গেমস্পট এর সাইটে জন রবার্টসন গেমটির কিছু গঠনমূলক সমালোচনা করেন।
বিন্নায়গ গুহাসমূহ
বিন্নায়গ বৌদ্ধ গুহাসমূহ (অপর নাম বিনায়ক গুহাসমূহ বা বিনায়গ গুহাসমূহ ভারতের রাজস্থান রাজ্যের বিন্নায়গ গ্রামে অবস্থিত। এখানে খননকার্য চালিয়ে পূর্ব থেকে পশ্চিমে দক্ষিণমুখী ২০টি ল্যাটেরাইট গুহার সন্ধান পাওয়া গিয়েছে। এটি ছিল একটি বৌদ্ধ সংঘারাম। এই গুহাসমূহের কক্ষগুলি কোলবি গুহাসমূহের কক্ষগুলির তুলনায় ছোটো। স্তুপের আকৃতিবিশিষ্ট উপাসনাস্থলটি এই গুহাগুলির সবচেয়ে লক্ষণীয় অংশ। এটিতে জানালা-যুক্ত চৈত্যও ছিল। আরেকটি গুরুত্বপূর্ণ গুহায় উন্মুক্ত উঠানের দু’টি শাখা দেখা যায়। গুহাটির পিছন দিকে খিলানাকৃতি ছাদ-যুক্ত একটি বন্ধ লবি এবং দুই ধারে একটি করে কক্ষ দ্বারা পরিবেষ্টিত একটি কেন্দ্রীয় দরজা ছিল। পিছনের দেওয়ালে ছাঁচে তৈরি বেদিটি এখন শূন্য।
এই গুহাগুলি কোলবি থেকে ৮ মাইল দূরে অবস্থিত।
পিয়ালি নদী
পিয়ালি নদী হল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার সুন্দরবন অঞ্চলের একটি জোয়ার-সম্বন্ধীয় মোহনাজ নদী।
বামনঘাটার বিদ্যাধরী নদী থেকে পিয়ালি নদীর উৎপত্তি। এরপর দক্ষিণ-পশ্চিমে প্রবাহিত হয়ে ক্যানিং-এর প্রায়  দক্ষিণে মাতলা নদীতে মিশেছে। মাতলা নদীর সঙ্গে পিয়ালি কুলতলা গাঙের মাধ্যমেও যুক্ত যেটি আবার ঠাকুরান নদীর সঙ্গে যুক্ত।
রাজশাহী-৭
রাজশাহী-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।
ইতিহাস
রাজশাহী-৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
জে আর ফার্থ
জন রুপার্ট ফার্থ (১৮৯০, কেলি, ইয়র্কশায়ার – ১৯৬০), যিনি জে আর ফার্থ নামেই বেশি পরিচিত, একজন ইংরেজ ভাষাবিজ্ঞানী ছিলেন। তিনি পাঞ্জাব বিশ্ববিদ্যালয়ে ১৯১৯ থেকে ১৯২৮ সাল পর্যন্ত ইংরেজির অধ্যাপক ছিলেন। এরপর তিনি ইউনিভার্সিটি কলেজ লন্ডনের ধ্বনিবিজ্ঞান বিভাগে কিছুদিন কাজ করেন ও সেখান থেকে স্কুল অফ ওরিয়েন্টাল অ্যান্ড আফ্রিকান স্টাডিজ-এ সাধারণ ভাষাবিজ্ঞানের অধ্যাপক হিসেবে নিযুক্ত হন ও এই পদে থেকেই ১৯৫৬ সালে অবসর নেন।
গণিতের দর্শন
গণিতের দর্শন হলো দর্শনের সেই শাখা যেখানে গণিতের অনুমান, ভিত্তি এবং প্রভাব নিয়ে অধ্যয়ন করা হয়। এর উদ্দেশ্য হলো গণিতের প্রকৃতি ও পদ্ধতি বোঝা এবং মানুষের জীবনে গণিতের স্থান খুঁজে বের করা। গণিতের যৌক্তিক এবং কাঠামোগত প্রকৃতি দার্শনিক সমকক্ষতা প্রয়োগের মাধ্যমে জ্ঞানের এই শাখাটিকে বিশাল ও অনন্য করে তোলে।
গণিতের দর্শনের দুটি প্রধান মূলভাব রয়েছে: গাণিতিক বাস্তববাদ এবং গাণিতিক অতি-বাস্তববাদ।
ইতিহাস
thumb|[[পিথাগোরাস]] গণিতের উৎপত্তি যুক্তি এবং মতবিরোধের বিষয়। পদার্থবিদ্যার মতো অন্যান্য বিষয়ের বিকাশের সময় গণিতের জন্ম একটি এলোমেলো ঘটনা ছিল নাকি আসলেই এটি তার নিজস্ব প্রয়োজনীয়তার জন্য সৃষ্টি হয়েছিল, তা এখনও বহু বিতর্কের বিষয়।
অনেক চিন্তাবিদ গণিতের প্রকৃতি সম্পর্কে তাদের ধারণা প্রদান করেছেন। আজ কিছু গণিতের দার্শনিকরা অনুসন্ধান এবং এর বিষয়গুলির বিবরণ দেওয়ার লক্ষ্যে কাজ করে যাচ্ছেন। পাশ্চাত্য এবং প্রাচ্য উভয় দর্শনেই গাণিতিক দর্শনের ঐতিহ্য রয়েছে। গণিতের পশ্চিমা দর্শনগুলি পিথাগোরাসের মতো অনেক পিছনের সময় হতে শুরু । পিথাগোরাস বর্ণনা করেছিলেন "সবকিছুই গণিত", যা গণিতবাদ হিসেবে পরিচিত। প্লেটো পিথাগোরাসের তত্ত্ব ব্যাখ্যা করেছিলেন এবং গাণিতিক বস্তুর অন্টোলজিক্যাল অবস্থা নামক একটি অবস্থা সম্বন্ধে অধ্যয়ন করেছিলেন। এরিস্টটলও যুক্তিবিদ্যা এবং অসীমতা সম্পর্কিত সমস্যাগুলি নিয়ে গভীর অধ্যয়ন করেছিলেন (যেমন: প্রকৃত বনাম সম্ভাবনা)।
গণিতের উপর গ্রিক দর্শন তাদের জ্যামিতি অধ্যয়নের দ্বারা দৃঢ়ভাবে প্রভাবিত হয়েছিল। উদাহরণস্বরূপ, এক সময়ে, গ্রিকদের মতামত ছিল যে ১ (এক) কোনো সংখ্যা নয়, বরং এটি সংখ্যার একক। এ সূত্র অনুযায়ী, যেকোনো সংখ্যাকে একটি একক হিসাবে সংজ্ঞায়িত করা হয়েছিল। অতএব, ৩ উদাহরণস্বরূপ এককগুলির একটি নির্দিষ্ট সংখ্যক (তিন বার) প্রতিনিধিত্ব করে। তাই ৩ কোনো সংখ্যা হতে পারে না। গ্রিকরা অনুরূপ যুক্তি দিয়েছিল যে ২ একটি সংখ্যা নয় কিন্তু একটি জোড়ার মৌলিক ধারণা। এই মতামতগুলি গ্রিকদের কট্টর জ্যামিতিক সোজা প্রান্ত এবং কম্পাস নামক দৃষ্টিকোণ থেকে উদ্ভূত। উদাহরণস্বরূপ: একটি জ্যামিতিক সমস্যায় আঁকা রেখাগুলি যেমন নির্বিচারে আঁকা রেখার অনুপাতে পরিমাপ করা হয়, তেমনি সংখ্যা সমূহ একটি সংখ্যারেখার অনুপাতে পরিমাপ করা হয়, যার প্রথম সংখ্যা হল এক।
সংখ্যার এই পূর্ববর্তী গ্রিক ধারণাগুলি পরবর্তীকালে দুইয়ের বর্গমূলের আবিষ্কারের দ্বারা উত্থাপিত হয়েছিল। হিপ্পাসাস নামক পিথাগোরাসের একজন শিষ্য দেখিয়েছিলেন যে একক বর্গক্ষেত্রের কর্ণ তার (ইউনিট-দৈর্ঘ্য) প্রান্তের সাথে তুলনীয় নয়। অন্য কথায় তিনি প্রমাণ করেছিলেন যে কোনও বিদ্যমান (মূলদ) সংখ্যা নেই যা বর্গের কর্ণের অনুপাতকে সঠিকভাবে চিত্রিত করে। এটি গণিতের গ্রিক দর্শনের একটি উল্লেখযোগ্য পরিবর্তন ঘটায়। কিংবদন্তি অনুসারে, হিপ্পাসাসের সহকর্মী পিথাগোরিয়ানরা এই আবিষ্কারের দ্বারা এতটাই মর্মাহত হয়েছিল যে তারা হিপ্পাসাসকে পিথাগোরাস-বিরোধী ধারণা ছড়িয়ে দেওয়া থেকে বিরত রাখতে তাকে হত্যা করেছিলেন । সাইমন স্টিভিন ১৬ শতকে গ্রিক ধারণাকে চ্যালেঞ্জ করা প্রথম ইউরোপীয় গণিতবিদ। লিবনিজের সাথে স্টিভিনের শুরু করা গবেষণার ফোকাস গণিত এবং যুক্তিবিদ্যার মধ্যে সম্পর্কের দিকে দৃঢ়ভাবে স্থানান্তরিত হয়েছিল। এই দৃষ্টিকোণটি ফ্রেগ এবং রাসেলের সময় ধরে গণিতের দর্শনে আধিপত্য বিস্তার করেছিল, কিন্তু ১৯ শতকের শেষের দিকে এবং ২০ শতকের শুরুর দিকের গণিতের উন্নয়নের মাধ্যমে প্রশ্নবিদ্ধ হয়েছিল।
সমসাময়িক দর্শন
গণিতের দর্শনে যুক্তিবিদ্যা এবং গণিতের মধ্যে সম্পর্ক নিয়ে বহু বছর ধরে বিতর্ক করা হয়েছে। ২০ শতকের শুরু পর্যন্ত দার্শনিকরা উল্লিখিত প্রশ্নগুলি জিজ্ঞাসা করতে থাকেন। বিংশ শতাব্দীতে গণিতের দর্শনটি আনুষ্ঠানিক যুক্তিবিদ্যা এবং সেট তত্ত্বের (নিরঙ্কুশ সেট তত্ত্ব এবং স্বতঃসিদ্ধ সেট তত্ত্ব - উভয়ই) মাধ্যমে ব্যাখা করা হয়েছিল।
এটি একটি গভীর ধাঁধা যে একদিকে গাণিতিক সত্যগুলির একটি বাধ্যতামূলক অনিবার্যতা রয়েছে বলে মনে হয়, কিন্তু অন্যদিকে তাদের "সত্যবাদের" উৎস অধরাই থেকে যায়। এই সমস্যাটির সমাধানই গণিতের ভিত্তি হিসাবে পরিচিত।